b'\n_START_ARTICLE_\nFranjo Mahor\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gostilni\xc4\x8darja Franca in gospodinje Ane Mahor\xc4\x8di\xc4\x8d rojene Perhavec. Ljudsko \xc5\xa1olo je obiskoval v Diva\xc4\x8di, dokon\xc4\x8dal v Ljubljani, kjer je obiskoval tudi gimnazijo, maturiral pa v leta 1930 Subotici. Diplomiral je iz kemije leta 1936 na ljubljanski tehni\xc5\xa1ki fakulteti. Sprva je slu\xc5\xbeboval v mariborski usnjarni Preund, nakar se je marca 1938 preselil v Gu\xc5\xa1tajn (sedaj Ravne na Koro\xc5\xa1kem), kjer se je zaposlil v Thurnovi jeklarni. Tu je bil najprej obratovodja v jeklarskem obratu s Siemens-Martinovo pe\xc4\x8djo ter nato v livarni. Strokovno se je izpopolnjeval v jeklarni B\xc3\xb6hler v avstrijskem Kapfenbergu. Leta 1943 je za\xc4\x8del sodelovati z Osvobodilno fronto ter avgusta 1944 od\xc5\xa1el v partizane. Konec maja 1945 ga je ministrstvo za industrijo in rudarstvo Ljudske republike Slovenije imenovalo za svojega delegata v ravenski \xc5\xbeelezarni, 16. februarja 1946 pa je postal njen tehni\xc4\x8dni direktor. To funkcijo je opravljal vse do smrti.  V \xc5\xbdelezarni Ravne je vodil tehnolo\xc5\xa1ke postopke in neposredno strokovno sodeloval pri posodabljanju proizvodnega postopka, uvajanju nove tehnologije in opremljanju obratov. Bil je eden od velikih strokovnjakov na podro\xc4\x8dju jeklo-livarstva, proizvodnje in metalur\xc5\xa1ke predelave jekla v Jugoslaviji. Veliko je prispeval k zdru\xc5\xbeevanju slovenskega \xc5\xbeelezarstva._NEWLINE_Franjo Mahor\xc4\x8di\xc4\x8d je na podro\xc4\x8dju jeklarstva uvedel dva bistvena postopka: izdelavo legiranih jekel po krom-redukcijskem postopku in \xc5\xbeilavenje jekla v jeklarskih pe\xc4\x8deh s kisikom namesto z \xc5\xbeelezovo rudo. _NEWLINE_Bil je \xc4\x8dlan raznih jugoslovanskih \xc5\xbeelezarskih poslovodnih organov. Na Ravnah se je izkazal tudi kot organizator \xc5\xa1porta, zlasti plavanja. Leta 1975 je za \xc5\xbeivljenjsko delo prejel Kraigherjevo nagrado.'